VALTIPAN TOIMINTAKERTOMUS VUODELTA 2001

Taustaa

Valtipan tavoitteena on kehittää laadukkaita tietopalveluja valtioneuvostolle ja sen asiakkaille edistäen hyvää tiedonhallintatapaa valtioneuvostossa.

Valtipan yhteistyöryhmän tehtävänä on ollut:
•	yhteisten menettelytapojen kehittäminen tietopalvelulle ja asiakirjahallinnolle
•	yhteisten tietojärjestelmien kehittämiseen osallistuminen
•	verkkotiedon jäsentäminen ja aktiivinen tarjoaminen asiakkaille
•	toimialaansa liittyvien aloitteiden tekeminen valtioneuvoston toimintaprosessien kehittämiseksi
•	tietopalvelun tuottavuuden ja laadun nostaminen
•	tietoammattilaisten yhteistyön ja moniosaamisen kehittäminen
•	tietopalvelujen markkinointi ja valtioneuvostotiedon välittäminen kansalaisille
•	alan kansainvälisen kehityksen seuraaminen ja yhteistyö
•	tietopalvelujen yhteishankinnat
•	muut yhteiset tietopalveluasiat.

Valtipa-yhteistyöryhmässä ovat olleet mukana ministeriöiden tietopalvelusta tai sen osa-alueesta vastaava, Eduskunnan kirjaston ja eduskunnan tietopalvelun, oikeuskanslerinviraston sekä Kansallisarkiston asiakirjayksikön edustaja. Valtipa-verkoston muodostavat kaikkien em. organisaatioiden tietopalveluammattilaiset. Verkostossa toimii asetetun yhteistyöryhmän lisäksi eri ammattialojen verkostoja, kuten esimerkiksi arkistonhoitajien, kirjastojen ja kirjaajien verkostoryhmät. Monia kehittämiskohteita on työstetty projekteina eli hankkeina, joista on usein muodostunut alan verkostoryhmiä, kuten esimerkiksi laaturyhmä ja Elki-ryhmä. Valtipa on toiminut yhtenä vltion tietohallinnon johtoryhmän yhteistyö- ja valmisteluelimenä.

Yhteistyöryhmän puheenjohtajuus kiertää jäsenorganisaatioiden kesken puolivuosittain, Yhteistyöryhmän työvaliokunnan muodostavat edellinen, toimiva ja tuleva puheenjohtaja koordinaattorin kanssa. Koordinaattori on toiminut valtiovarainministeriön hallinnon kehittämisosastolla. 

Valtioneuvoston kanslia asetti Valtipan vuonna 1995 ja nimitti koordinaattorin valtioneuvoston kansliaan. Vuonna 1996 koordinointi siirtyi valtiovarainministeriön hallinnon kehittämisosastolle. Yhteistyöryhmän toimikautta on jatkettu kolme kertaa. Valtiovarainministeriö jatkoi Valtipan toimintaa  9.1.2001 vuoden 2003 loppuun saakka. 

Organisointi

Valtipan puheenjohtajana toimi 1.1. – 30.6.2001  tietopalvelupäällikkö Paula Mikkonen liikenne- ja viestintäministeriöstä ja 1.7. – 31.12.2001 ylitarkastaja Aki Hietanen oikeusministeriöstä. Koordinaattorina toimi projektipäällikkö Pirkko Romakkaniemi valtiovarainministeriön hallinnon kehittämisosastolta  30.4. asti ja projektipäällikkö Maija Jussilainen 1.5. lähtien. Troikassa olivat mukana em. lisäksi informaatikko Ulla Virtasalo ympäristoministeriöstä 30.6. asti ja suunnittelija Ritva Järvinen 1.7. lähtien.

Kokoukset	

Valtipan yhteistyöryhmä piti vuoden aikana seitsemän kokousta.

Verkostoryhmät

Valtipa-verkostossa toimi vuoden aikana seuraavat vapaamuotoiset verkostoryhmät:
•	arkistonhoitajien yhtistyöryhmä 
•	asiakirjahallinnon yhteistyöyhmä
•	asiasanastoryhmä
•	Elki-yhteistyöryhmä
•	kirjaamojen yhteistyöryhmä 
•	kirjasto- ja lehtiryhmä (kirjastojen yhteistyöryhmä ja lehtiryhmä yhdistettiin toimintavuoden aikana)
•	laaturyhmä
•	tietoympäristöryhmä.

Lisäksi Valtipa-verkostolla toimi Eurodoc- ja HARE-pääkäyttäjäryhmät. 

Hankkeet

Vuoden 2001 aikana Valtipalla oli käynnissä seuraavat hankkeet:
•	Valtioneuvoston asiasanaston uudistaminen –hanke, joka käynnistettiin edellisenä vuonna, sai työnsä valmiiksi keväällä 2001 
•	Sähköinen asiointi valtioneuvostossa esiselvityshanke, joka toimi 1.5. – 30.9.2001. 
•	Virtuaalikirjastohankeen asettamista selvitettiin kesällä 2001, mutta hankkeesta luovuttiin  ja päätettiin viedä hankesuunnitelman osia eteenpäin muilla tavoin.
•	Alettiin ideoida tietopalvelujen roolia valtioneuvoston strategisen johtamisen ja tietotuen järjestämisessä. Asiaa kehitellään Senaattorin johtamisen näkymän puitteissa ja yhteydessä Ohjelmajohtaminen valitoneuvostossa – simulointihankkeeseen (yksi keskushallinnon uudistamiseen toteuttamishankkeista).

Verkostoiltapäivät

Valtipa järjesti vuoden aikana Julkisen sektorin tieto ja EU -verkostoiltapäivän Valtipa –verkostoon kuuluville19.11.2001. Tilaisuudessa käsiteltiin EU:n vihreä kirjaa Julkisen hallinnon tieto: Euroopan avainresurssi, OPM:n koordinoiman sisältötuotanto –hankkeen VM –vetoista osahanketta julkisen hallinnon tiedosta, eEurope- ja eContent -hankkeita. Tilaisuuteen osallistui 60 henkilöä.

Koulutus

Valtipa tai sen verkostoryhmät järjestivät vuoden aikana seuraavat seminaarit  ja koulutustilaisuudet:
•	Seminaari valtioneuvoston asiakirjahallinnosta 12.3.2001; ks. asiakirjahallinnon verkostoyhmä
•	Eväitä 2000-luvun kirjastolle –virtuaalikirjastoseminaari. Seminaarissa käsiteltiin seuraavia aiheita: kirjastot ja tietopalvelut verkossa, käytännön kokemuksia vekkokirjastopalvelujen toetuttamisesta, Kirjatot.fi. Tilaisuuteen osallistui 28 henkilöä.
•	Fukntionaalinen luettelointi – mitä se on ja mitä hyötyä siitä on -seminaari 25.9.2001. Valtipa järjestämässä seminaarissa etsittiin vastauksia eri muodossa olevan tiedon haltuunottoa koskeviin kysymyksiin. Tilaisuuteen osallistui 30 henkilöä.
•	BullsEye –agenttiohjelman esittely 25.10.2001; Päivikki Karhula eduskunnan kirjastosta esitteli ohjelman toimintaa. Eduskunnan kirjasto käyttää ohjelmaa mm. ELKI –linkkien ylläpidossa. Tilaisuudessa sovittiin, että halukkaat ministeriöiden tietopalvelut hankkivat ohjelman koekäyttöön.
•	Sisällönkuvailu- ja tiedonhakukoulutus syksyllä 2001. Valtipa järjesti sisällönkuvailua, sen merkitystä ja eri tiedonhakijoiden näkökulmien huomioon ottamista sisällönkuvailua tehtäessä käsitelleen koulutuskokonaisuuden asiakirjahallinnon parissa työskenteleville. Puolentoista päivän pituista koulutusta järjestettiin kolmelle ryhmälle. 
•	EUTORIn käyttöönotto ja tietopalvelu 20.11.2001, ks. laaturyhmä.

Muuta toimintaa:

Valtipa järjesti itsearviointipäivän 25.1.2001. Itsearviointi suoritettiin suomalaisen ja kansainvälisen laatupalkinnon saajien arviointimenetelmää (EFQM) käyttäen.  Arvioinnissa analysoitiin Valtipan vahvuudet ja parantamisalueet. Tietopalvelulehden numerossa 2/2001 julkaistiin Pirkko Romakkaniemen kirjoitus arvioinnista.

Valtipan vision ja strategian uudistaminen vuosia 2002-2004 varten aloitettiin syksyllä. Uudistamisen taustalla olivat tietopalveluille asetetut uudet haasteet, joita keskushallinnon uudistaminen ja tietohallinnon uudelleenorganisointi asettivat.  Strategiaa valmistelua varten järjestettiin seminaari 10.12.2001 Tieteiden talossa. Seminaarin vetäjänä toimi Anne Kauhanen-Simanainen. Semiaari ohjelma koostui valmistelluista puheenvuoroista ja työryhmätyöskentelystä.  Stategiaprosessin uudistamisen yhteydessä tuotettiin vuoden 2002 toimintasuunnitelma.

Yhtenäisellä tavalla kerättyjä tilastotietoja toimitti seitsemän ministeriön tietopalvelua. Laaturyhmä vastasi tilastoaineiston kokoamisesta (ks. laaturyhmä). 

Valtipan pikkujoulu pidettiin 12.12.2001 ulkoasiainminsiteriössä. Tilaisuudessa esiteltiin ministeriön ARKKI –järjestelmää ja museota.

Yhteishankinnat

Tietoympäristöryhmä teki yhteiskanhintoja (ks. tietoympäristöryhmä ) sähköisten palvelujen osatamisessa ja Senaattorin hankintojen käsittelyyn. 

Markkinointi, tiedotus:

Valtipan toimintaa markkinoitiin ja siitä tiedotettiin toimintavuoden aikana seuraavasti:
•	Valtioneuvoston tietomessut 23. ja 24.1.2001(ks. tietoympäristöryhmä)
•	Tieto 2001 –messuilla esiteltiin Harea ja Pirkko Romakkaniemi piti esityksen Mistä julkishallinnon tietoa löytyy?
•	Maija Jussilainen ja Irja Peltonen osallistuivat IFLAn 18.-25.8.2001 Bostonissa pitämään konferenssiin. Irja Peltonen ja Maija Jussilainen pitivät konferenssissa esitelmät.
•	Hare –tiedotuskampanja Tietopalvelu –, Journalisti – ja Hallintolehdissä.

Yhteistyöhankkeet

Valtipa osallistui toimintavuoden aikana seuraaviin yhteishankkeisiin:
•	Senaattori2
•	EUTORIn käyttöönotto.

Julkaisut

Majuri, Ansa. Valtioneuvoston virtuaalikirjasto. Valtiovarainministeiön työryhmämuistio 9/2001.
Sähköinen asiointi valtioneuvostossa. Esiselvitys. Valtiovarainministeriön työryhmämuistio 32/2001. 
Romakkaniemi, Pirkko. VALTIPA arvioi toimintaansa. Tietopalvelulehti 2/2001.
Romakkaniemi, Pirkko. Valtioneuvoston tietopalvelut – VALTIPA: tuloksellista verkostoitumista. Signum 3/2001.

Verkostoryhmien ja pääkäyttäjäryhmien toiminta vuonna 2001

Arkistonhoitajien yhteistyöryhmä

Yhteistyöryhmän puheenjohtajana toimi Jari Suutari liikenne- ja viestintäministeriöstä ensimmäisenä puolivuotiskautena ja jälkimmäisenä Vesa Kangas-Lahti maa- ja metsätalousministeriöstä. Sihteerin tehtäviä hoiti kukin yhteistyöryhmän jäsen vuorollaan. Yhteistyöryhmä kokoontui toimintavuoden aikana  8 kertaa. 

Kokousten lisäksi:
•	ryhmä tutustui Sota-arkistoon helmikuussa
•	Triplan Oy:n Asko Laine ja Tarja Kallio esittelivät ryhmälle arkistonhallintajärjestelmää huhtikuussa
•	Arkistoyhdistyksen Rooman matkaan ja Uudet mediat –siunaus vai kirous –seminaariin osallistuneet jakoivat muille jäsenille tilaisuuksien ammatillista antia kokouksissa 
•	Yhteistyöryhmän edustaja osallistui valtipan strategia-seminaariin.

Työryhmän keskeisenä tehtävänä oli valtioneuvoston arkistopalveluissa toimivien koulutustarvekyselyn toteuttaminen. Kyselyyn tuli 18 vastausta, joista Jari Suutari laati yhteenvedon. Kyselyssä esiin tuleet koulutustarpeet viestitettiin eteenpäin Valtipalle ja Kansallisarkistolle. Erityisesti toivottua kouluttaja- ja vuorovaikutustaitojen kurssia suunnittelemaan Valtipa perusti työryhmän, johon Vesa Kangas-Lahti nimettiin edustajaksi.

Kansallisarkiston projektipäällikkö Maija-Liisa Tuomi kävi kutsuttuna kertomassa yhteistyöryhmälle kuvailun ajankohtaisista kuulumisista. Todettiin, että häneltä kaivataan konkreettisempaakin tukea myöhemmin, kunhan ministeriöissä saadaan aikaan esimerkkejä kuvailusta. Maija-Liisa Tuomi lupasikin olla käytettävissä ministeriökohtaisia kuvailuongelmia ratkottaessa.

Asiakirjahallinnon yhteistyöryhmä
	
Yhteistyöryhmän puheenjohtajana toimi Pentti Vesanen ja sihteerinä Paula Mikkonen. 

Ryhmä osallistui valtioneuvoston sähköisen asioinnin esiselvityksen tekemiseen. Valtiovarainministeriön hallinnon kehittämisosasto asetti hankkeen 18.4.2001 toimikaudeksi 1.5.-30.9.2001. Hankkeen tehtävänä oli selvittää sähköisen asioinnin laajuus ja tarve valtioneuvostossa. Esiselvitys julkaistiin valtiovarainministeriön työryhmämuistio –sarjassa. 
 
Asiakirjahallinnon yhteistyöryhmä järjesti  12.3.2001 valtioneuvoston asiakirjahallintoa koskeneen seminaarin, jossa käsiteltiin valtioneuvoston asiakirjojen hallinnan kokonaistilannetta ja kehittämistä, valtioneuvoston verkon yhteistä hakemistopalvelua sekä valtioneuvston uuden Euro-askin eli Eutorin tilannetta.

Asiasanastoryhmä 

Valtioneuvoston asiasanaston uudistamishanke päättyi 30.4.2001. Hankkeen puitteissa alkuvuodesta 2001 sanasto luokiteltiin valtioveuvostotiedon ryhmittelyn mukaisesti, asiasanasto saatettiin näkyviin ohjeistettuna osoitteessa http://sunila.vn.fi/vnas (sanasto linkitettiin myös Senaattoriin) sekä suunniteltiin asiasanaston ylläpidon järjestämistä jatkossa. Valtipa järjesti syksyllä sisallonkuvailukoulutusta asiakirjahallinnossa työskenteleville ja siinä yhteydessä esiteltiin myös vn-sanastoa.

Hankkeen päättymisen  jälkeen asiasanastoryhmä kokoontui kolme kertaa ja jatkoi sanaston sisällöllistä ylläpitoa. Ministeriöistä nimitettiin vastuuhenkilöt sanaston ylläpitotyöhön ja jatkon osalta sovittiin, että ryhmä kokoontuu 2-3 kertaa vuodessa. Asiasanastotietokannan teknisestä ylläpitämisestä vastasi valtioneuvoston kanslian tietopalvelu. Loppuvuodesta alettiin tehdä valmisteluja termiehdotusten antamiseksi YSA.aan seuraavan vuoden puolella. Asiasanastoryhmän puheenjohtajana toimi Anna-Maija Marttila ja sihteerinä Maija Jussilainen alkuvuoden ajan. Loppuvuoden aikana puheenjohtajuus ja sihteeriys kiersivät. 

ELKI –yhteistyöryhmä

ELKIä on ylläpidetty osana Eduskunnan kirjaston toimintaa. Ministeriöt ovat voineet osallistua halutessaan ylläpitoon. Toimintavuoden aikana on pääasiassa tehty ELKIin laadunvalvontatyötä, lisätty Uusimmat linkit –sivu sekä täydennetty aihejaottelua. ELKIssä oli toimintavuoden päättyessä 3 300 linkkiä.

Kirjaajien verkostoryhmä

Verkostoryhmä on kokoontunut toimintavuoden aikana kuusi kertaa. Puheenjohtajan tehtävät on hoidettu vuosi kerrallaan (Jari Suutari toimi puheenjohtajana vuonna 2001), sihteerin tehtävät kiertävät. Periaatteena on ollut, että sihteeri järjestää kokouspaikan ja esittelee kokouksessa ko. kirjaamon toimintaa. Toimintavuoden aikana kirjaajat vierailivat liikenne- ja viestintäministeriössä, maa- ja metsätalousministeriössä, sisäasiainministeriössä, ympäristöministeriössä ja opetusministeriössä sekä Kansallisarkistossa.

Keskeisiä teemoja olivat: tietosuoja (alustamassa toimistopäällikkö Maija Kleemola tietosuojavaltuutetun toimistosta), Kansallisarkistossa valmisteilla ollut rekisteröimisohje sekä asianhallintajärjestelmän käyttöönotto kirjaajan näkökulmasta.
Lisäksi toteutettiin koulutuskysely, jonka tulosten pohjalta laadittiin esitys kirjaajien koulutustarpeista. Kokouksissa otettiin esille myös monia ajankohtaisia asioita, kuten Triplan-diaarin julkisuuspalikan ongelmat sekä asiasanoitus diaarin osalta. 

Kirjasto- ja lehtiryhmä

Kirjastojen verkostoryhmä ja lehtiryhmä yhdistyivät toimintavuoden aikana. Puheenjohtajana toimi Ansa Majuri. Ryhmä selvitti eri ministeriöiden käytäntöjä seuraavista asioista:
•	kirjastojen hankintapolitiikka ja luettelointikäytännöt
•	kirjastojen uutuusluettelot
•	aikakausi- ja kuukausijulkaisujen säilytysajat
•	julkaisujen luettelointikäytännöt.

Kaikkien ministeriöiden kirjastojen/tietopalvelujen yhteystiedot saatiin toiminavuoden aikana Senaattoriin (Arkistoja, kirjallisuutta, tutkimuksia => kirjastoja ja kirjallisuutta).

Laaturyhmä 

Laaturyhmän puheenjohtajana toimi Irja Peltonen sekä sihteerinä Pirkko Romakkaniemi huhtikuun loppuun saakka ja Maija Jussilainen toukokuusta lähtien.

Ryhmä on määritellyt valtioneuvoston tietopalveluille ja rekistereille Valtipan hyväksymät laatukriteerit, jotka ovat: kattavuus, ajantasaisuus, virheettömyys, yhtenäinen käytäntö, päällekkyyksien välttäminen ja käytettävyys. Laaturyhmä määritteli vuoden 2002 seurantakohteiksi Haren, EUTORIn ja kirjastopalvelut. 

Tilastotietojen vertailua ministeriöittäin haittasivat edelleen vaihtelevat tilastointikäytännöt, joita jatkuvalla ohjeistuksen parantamiselle kuitenkin yhtenäistetään. Ryhmä lähetti loppuvuodesta ministeriöiden tietopalveluille kyselyn parhaisiin käytäntöihin tutustumisesta. Kyselyssa selvitettiin henkilöstön haluja ja tarpeita tutustua muiden ministeriöiden tietopalvelujen jokapäiväisiin työtapoihin ja kertoa omista parhaista käytännöistä muille. Tutustumiset suunniteltiin ajoitettaviksi keväälle 2002. Vastauksia saatiin neljästä ministeriöstä ja eduskunnasta. 

Alivaltiosihteeri Juhani Turunen aloitteesta käynnistettyä Haren laatupalkintoa varten laadittiin kriteerit. Vuoden Hare –laatupalkinto päätettiin jakaa ensimmäisen kerran vuoden 2002 alussa. Laatupalkinnon tarkoituksena on innostaa Haren ylläpitäjiä ja tehdä tunnetuksi Harea. Harea ja sen merkitystä tehtiin syksyllä tunnetuksi mainostamalla Harea Tietopalvelu-, Hallinto- ja Journalistilehdissä.

Laaturyhmä seurasi EUTORIn testausta, käyttöönottoa sekä keskusteli järjestelmää koskevista tietopalvelukäytäntöjen laatuvaatimuksista. Se järjesti EUTORIn laatuun liittyvän käyttöönottohankkeen käynnistämisseminaarin 20.11.2002. Seminaarissa käsiteltiin järjestelmän käyttöönottoon liittyneitä avoimia asioita asiakirjaprosessien, työnjaon ja toimintatapojen kannalta. Seminaariin osallistuivat ministeriöiden EUTORI –yhdyshenkilöt ja tulevat pääkäyttäjät. Seminaarissa esitettyjen toimenpiteiden perusteella sovittiin seuraavista EUTORIn käyttöönottoa valmistelevista toimenpiteistä:
•	ministeriöiden omissa diaareissa ylläpidettävistä EU –aineistoista sekä muualla säilytettävästä materiaalista tehtävä selvitys (VNK)
•	EU-edustustojen käytössä olleista asiakirjaprosesseista tehtävä selvitys (UM)
•	jakeluvastaavien ryhmän perustaminen jakelupilottia varten (VNK, valmistelu KTM)
•	EUTORI –pääkäyttäjäryhmän perustaminen (VNK kokoaa ministeriöiden nimeämät yhdyshenkilöt)
•	EU-arkistonmuodostussuunnitelmaa päivittävän ryhmän perustaminen (VNK).

Keväällä järjestettiin myös yhteiskokous Tieteellisen kirjastoseuran laaturyhmän kanssa ja Valtipan laatutyötä esiteltiin ja kokemuksia vaihdettiin Tieteellisen kirjastoseuran laatuseminaarissa. 

Tietoympäristöryhmä 

Tietoympäristöryhmän tehtävänä oli kartoittaa, arvioida ja tarjoata valtioneuvoston, eduskunnan ja Kansallisarkiston tarvitsemaa yhteistä ulkoista tietoaineistoa. Tietoympäristöryhmä on käsitellyt myös  Senaattorin ulkoisen tietoaineiston tarjontaa. Tietoympäristöryhmä on tehnyt yhteishankintoja, järjestänyt yhteisiä tietopalveluja sekä tiedottanut niistä. Ryhmä on järjestänyt sisäistä koulutusta tietopalveluhenkilöstön ammattitaidon ylläpitämiseksi erityisesti tietokantojen ja tietoverkkojen käytössä.

Ryhmään on  kuulunut valtioneuvoston, eduskunnan ja Kansallisarkiston tietopalveluissa ja kirjastoissa informaatikon tehtäviä hoitavia henkilöitä. Ryhmän toimihenkilöitä ovat olleet puheenjohtaja, varapuheenjohtaja ja sihteeri. Toimintavuoden aikana toimivat puheenjohtajina Leena Granholm heinäkuun loppuun saakka, Päivi Hämäläinen elo- ja syyskuussa sekä Martti Tanskanen loppuvuoden ajan.  Sihteerinä toimi Diana Nyberg. Ryhmän toimintaan on osallistunut yhteensä 12 henkilöä. Tietoympäristöryhmä kokoontui vuoden aikana seitsemän kertaa. 

•	Tietoympäristöryhmä huolehti seuraavista yhteishankintasopimuksista: Suomen Laki CD, EU-laki CD ja MOT sanakirjaohjelma
•	Seuraavia tietotuotteita käsiteltiin tietoympäristöryhmässä: Ecowin (ei hankintaa), Reuters - Factiva (valmisteltiin siirtymistä Factivaan), Connexor, TrueStyle (ei hankintaa), ESMERK (käsiteltiin sopimuksien yhdistämistä, ei tehty muutoksia)
•	Lisäksi tietoympäristöryhmässä  käsiteltiin Senaattorin hankintoja, uudistettiin solmittuja sopimuksia sekä solmittiin uusia lisenssisopimuksia: NetMOT, sanakirjaohjelma (tehtiin sopimus), WSOY sanakirjat (ei hankintaa), Edilex  (sopimus päättyi 31.12.2001), WSOY Web-facta (tehtiin sopimus), Aamulehden arkisto (ei hankintaa), Helsingin Sanomien arkisto (käsittelyssä), FinElib (kansallinen elektroninen kirjasto, ei hankintaa), Nationalencyklopedi (sopimus valmisteilla).
•	Tietoympäristöryhmä järjesti seuraavat tutustumiskäynnit: Taideteollisen korkeakoulun kirjasto 27.2.2001, Opiskelijakirjasto, 17.4.2001
•	Vuoden 2001 aikana käynnissä oli seuraavat tietoympäristöryhmää sivuavat hankkeet:Valtipan virtuaalikirjastohanke, Sähköisen säädösaineiston koulutuspaketin ylläpito ja  Senaattori II –hanke
•	ryhmä osallistui Valtipan strategiaseminaariin.
•	Valtioneuvoston tietomessut pidettiin säätytalolla 23.1. ja 24.1.2001: kumpanakin päivänä esiteltiin sähköinen säädösaineiston koulutuspaketti, Finpro, Elki, Valtioneuvoston virtuaalikirjasto sekä tietopalvelujen palautejärjestelmä Anoppi. Tietomessuille osallistui noin 140 henkilöä.
•	Tilastotietopäivä järjestettiin 16.5.2001, jossa esiteltiin Senaattorin tilasto-osaa. Tilastokeskuksen asiantuntijat kertoivat tuotteidensa sisällöstä ja Tilastokeskuksen palvelujen tulevaisuudennäkymistä. Osanottajia oli 44  henkilöä.  

Hare -pääkäyttäjäryhmä

Hare –pääkäyttäjäryhmä kokoontui toimintavuoden aikana 9 kertaa.  Ryhmä koostui ministeriöiden nimeämistä pääkäyttäjistä. Puheenjohtajana toimi Pirrko Romakkaniemi huhtikuun loppuun saakka ja Maija Jussilainen loppuvuoden sekä sihteerinä Aira Vilo. 

Hankerekisterin edellisen vuoden lopulla käyttöön otettu uusi versio julkistettiin tammikuussa. Pääkäyttäjäryhmässä käsiteltiin toimintavuoden aikana seuraavia asioita:
•	ylläpidon ongelmia ja muutostarpeita
•	Hare –laatupalkintoa ja sen kriteerejä
•	XML –siirtoja OPM:n järjestelmästä Hareen 
•	tallennettuja hakuja, joiden avulla voidaan mm. siirtää Haresta tietoja Senaattoriin
•	lausuntojen ja lausuntopyyntöjen viemistä järjestelmään (Kuule kansalaista –hanke)
•	ylläpitäjän ohjeen päivittämistä
•	Haren tiedotuskampanjaa (Tietopalvelu -, Journalisti- ja Hallintolehdissä).

Eurodoc –pääkäyttäjäryhmä 

Eurodock pääkäyttäjäryhmä kokoontui toimintavuoden aikana vain kerran, mutta piti yhteyksiä sähköpostin ja puhelimen välityksellä. Ryhmän puheenjohtajana toimivat Pauli Westerholm (huhtikuun loppuun saakka) ja Markku Kraft (loppuvuoden).  Toimintavuoden aikana Eurodoc –järjestelmään ei enää tehty mitään suuria muutoksia, vaan ryhmä seurasi EUTORIn käyttöönottoa. 

Pääkäyttäjäryhmä järjesti valtioneuvoston tietopalveluhenkilöstölle 25.1 –26.1.2002 tutustumismatkan Brysseliin. Matkan ohjelmaan kuului tutustuminen Suomen pysyvän EU –edustuston, EU –edustuston perinteisen ja dokumenttiarkiston, Euroopan parlamentin, EU –asiakirjojen laatimis- ja jakeluprosessin, Euroopan neuvoston keskusarkiston, Euroopan komission ja sen kirjaston toimintaan.